Diari Oficial de la Generalitat Valenciana


Sumari del DOGV 6291, del 17-06-2010 (2010/6947)

ORDE 61/2010, de 7 de juny, del conseller d'Educació, per la qual es disposa la publicació del nomenament de determinats membres del Consell Social de la Universitat Politècnica de València.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6291

Data del DOGV
:   17-06-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/6947


Data del document
:   07-06-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * Consell Social d'Universitats
    * Conselleria Educació
    * Universitat Politècnica de València

ORDE 61/2010, de 7 de juny, del conseller d'Educació, per la qual es disposa la publicació del nomenament de determinats membres del Consell Social de la Universitat Politècnica de València. [2010/6947]  
El Consell de Govern de la Universitat Politècnica de València, en la seua sessió dels dies 11 de març i 29 d'abril de 2010, va aprovar els nomenaments d'Inés Sánchez Giner, Ana Llopis Reyna i Sergio Fernández Burguete, com a vocals del Consell Social en representació de l'alumnat, el professorat i el personal d'administració i servicis, respectivament, en substitució de Santiago Palacios Guillem, Vicente Más Llorens i Jesús Cano Calvo.  
De conformitat amb el que disposa l'article 6.2 de la Llei 2/2003, de 28 de gener, de la Generalitat, de Consells Socials de les Universitats Públiques Valencianes, i d'acord amb la proposta del director general d'Universitat i Estudis Superiors de 21 de maig de 2010, i de conformitat amb esta,  
ORDENE  
Primer  
Publicar el cessament de Santiago Palacios Guillem, Vicente Más Llorens i Jesús Cano Calvo com a vocals del Consell Social en representació del Consell de Govern de la Universitat Politècnica de València.  
Segon  
Publicar el nomenament com a vocals del Consell Social de la Universitat Politècnica de València d'Inés Sánchez Giner, en representació de l'alumnat, Ana Llopis Reyna, en representació del Professorat, i Sergio Fernández Burguete, en representació del personal d'Administració i Servicis, triats pel Consell de Govern de la Universitat Politècnica de València.  
Tercer  
La present orde produirà efectes l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
El recurs de reposició s'haurà d'interposar davant del conseller d'Educació en el termini d'un mes a comptar de l'endemà de ser publicada. en el Diari Oficial de la Comunitat Valenciana.  
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el Diari Oficial de la Comunitat Valenciana.  
València, 7 de juny de 2010  
El conseller d'Educació,  
ALEJANDRO FONT DE MORA TURÓN